
Da li je se zabranjeno prenajedati? 


* 
* 
* 
* 
* 
* 
* 

 
Da li je se zabranjeno prenajedati?

Mikdam b. Ma’di Kerib, radijallahu anhu, čuo je Allahovog Poslanika, sallallahu alejhi ve sellem, gdje kaže: “Nema gore posude koju čovjek može napuniti od stomaka; a dovoljno mu je da jede onoliko koliko će ga držati u životu. Budući da čovjek mora jesti, onda neka trećinu stomaka namijeni za hranu, trećinu za ***[piće](https://pitajucene.com/search/pi%C4%87e/questions/ "Pretraži pitanja o piću")*** , a trećinu neka ostavi praznu kako bi lakše disao.”


Sa’d b. Ebu Vekkas, radijallahu anhu, pripovijeda da je čuo  

Resulullaha, sallallahu alejhi ve sellem, da kaže: ” Pojavit će se ljudi koji će jesti kao što krava pase.”172


Propisi u vezi s poglavljem :


Prvo, ovaj Mikdamov ***[hadis](https://pitajucene.com/search/Hadis/questions/ "Pretraži pitanja o hadisima")***, koji govori o umjerenom jedenju, univerzalan je temelj cjelokupne medicine. Kad bi se ljudi pridržavali ovog hadisa, bili bi, uz Allahovu pomoć, sačuvani od svih bolesti prejedanje je uzrok svih bolesti.


Drugo, odlika Allahovog Poslanika, sallallahu alejhi ve sellem, i njegovih ashaba bila je skromnost u jelu i piću. Stoga nas je Resulullah, sallallahu alejhi ve sellem, obavijestio da će se gojaznost pojaviti nakon odabranih generacija. lmran b. Husajn, radijallahu anhu, govorio je: “***[Poslanik](https://pitajucene.com/search/poslanik/questions/ "Pretraži pitanja o poslanicima")*** je, sallallahu alejhi vc sellem, rekao: ‘Najbolja je moja generacija , pa generacija koja će doći poslije nje.’ I ne znam d ali je spomenuo dvije ili tri generacije, a potom je dodao:’ Nakon vas pojavit će se generacija koja će varati i ništa im se neće povjeravati; svjedočit će, ali svjedočenje od njih niko neće tražiti ; zavjetovat će se , ali neće ispunjavati zavjete; i među njima će se pojaviti gojaznost.”


Treće, onaj ko je zabilježio navedeni Sa’dov hadis uvrstio ga je u poglavlje u kojem se govori o pokuđenosti brbljanja. Mudžemmea je ispričao: “Trebalo je da Omer b. Sa’d zatraži nešto od svoga oca, ali je počeo pričati šta ljudi govore i šta se pripovijeda. Otac ga nije ni slušao, a kada je sin završio, upitao ga je: ‘Jesi li završio!?’ ‘Jesam’, odgovorio je sin. Otac mu tada reče: ‘Nije trebalo da mi ispričaš sve što si mi ispričao! Nisi mi nimalo time pomogao da ti izađem u susret.” A ja sam Sa’dov hadis uvrstio u ovo poglavlje (mislim da sam prvi ko je to uradio) iz sljedećih razloga: prvo, zato što to zahtijeva vanjsko značnje hadisa; drugo, u obzir se uzima općenitost izraza, a ne posebnost povoda; i, treće, postoji tijesna veza između proždrljivca i brbljivca, a na to ukazuje mursel-hadis Fatime b. el-Husejn i Urve b. Ruvejma: “Najgo moji sljedbenici jesu oni koji se naslađuju u blagostanju, traže različite vrste hrane i odjeće, a kada govore, brbljaju.”  U tom smislu je i hadis Ebu Umame: “Pojavit će se ljudi što će jesti različite vrste hrane , piti različita pića, oblačiti raznovrsnu odjeću i brbljati- oni su najgori moji sljedbenici.”176


 


———–  

Iz knjige “Enciklopedija Zabrana u Islamu 3. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-3.pdf>


